9. ΑΠΟΦΑΣΙΣ ΥΠΟΥΡΓΟΥ ΕΜΠΟΡΙΟΥ Αριθ. 167091/10054 της 19 Ιουν. 1962/8 Απρ. 1963 (ΦΕΚ Β΄  150) Περί καθορισμού αρμοδιοτήτων των Υπηρεσιών του Ταμείου Λαϊκών Αγορών. ΄Εχοντες υπ’ όψιν: 1)Τον Α.Ν. 1671/51 «περί Υπουργικού Συμβουλίου και Υπουργείων» ως ούτος ετροποποιήθη δια του Νόμ. 3076/54. 2)Το Ν.Δ. 3070/54 «περί Οργανώσεως των Υπηρεσιών του Υπουργείου Εμπορίου», ως ετροποποιήθη και συνεπληρώθη μεταγενεστέρως. 3)Τον Α.Ν. 1470/38 «περί Οργανισμού του Ταμείου Λαϊκών Αγορών Αθηνών-Πειραιώς και Περιχώρων», ως ετροποποιήθη και συνεπληρώθη δια των α)Ν.Δ. 860/1941 κυρωθέντος υπό του Νόμ. 3125/55 και β)Νόμ. 4153/1961. 4)Την υπ’ αριθ. 219788/16681/60 απόφασιν του Υφυπουργού Εμπορίου, «περί διαρθρώσεως των τακτικών θέσεων υπαλλήλων του Ταμείου Λαϊκών Αγορών», αποφασίζομεν: Oρίζομεν εν λεπτομερεία τας αρμοδιότητας του Ταμείου Λαϊκών Αγορών και την διαίρεσιν τούτου εις Γραφεία ως ακολούθως: I. Εις την αρμοδιότητα του Ταμείου Λαϊκών Αγορών διαιρουμένου εις τρία Γραφεία ανήκουσι γενικώς τα καθοριζόμενα υπό του Α.Ν. 1470/38 και ειδικώτερον υπό των άρθρ.2, 13, 14, 15, 16, 17, 18, 19, 20, 24, 25, 26, 27 και 28, ως και τα υπό των μέχρι τούδε εκδοδεισών σχετικών αποφάσεων τοιαύτα κατ’ εφαρμογήν του ως άνω Α. Νόμου. ΙΙ.Γραφείον 1ον (Λογιστικόν) Εις την αρμοδιότητα του Γραφείου τούτου υπάγονται: 1)Η τήρησις των λογιστικών βιβλίων του Ταμείου Λαϊκών Αγορών, ως ταύτα εν άρθρ.14 του Α.Ν. 1470/38 ορίζονται. 2)Ο έλεγχος των Εισπρακτόρων και η παρακολούθησις της καταθέσεως υπό τούτων εις την Τράπεζαν της Ελλάδος του εισπραττομένου εν ταις Λαϊκαίς Αγοραίς δικαιώματος του Ταμείου. 3)Η εκκαθάρισις των αποδοχών του προσωπικού και των εξόδων κινήσεως αυτού η σύνταξις των σχετικών καταστάσεων και η τήρησις των μισθολογικών μητρώων και καρτελλών. 4)Ο έλεγχος και η υποβολή εις Υπηρεσίαν Εντελλομένων Εξόδων Υπουργείου Εμπορίου των δικαιολογητικών δια την έκδοσιν παντός χρηματικού εντάλματος του Ταμείου. 5)Η σύνταξις ετησίου Απολογισμού και Ισολογισμού και η παρακολούθησις της ομαλής εκτελέσεως του Προϋπολογισμού του Ταμείου. 6)Η τήρησις των ασφαλιστικών βιβλιαρίων Ι.Κ.Α. η επικόλλησις των ενσήμων και η έγκαιρος αγορά τούτων ως και η τήρησις των σχετικών βιβλίων. 7)Η μέριμνα δια την κράτησιν των επιβαλλομένων προστίμων εις τους υπαλλήλους και των υπέρ του Δημοσίου κρατήσεων (Φ.Κ.Π. και Χαρτοσήμου Ο.Γ.Α.) αποδιδομένων εις τούτο κατά τα κεκανονισμένα. 8)΄Εκδοσις πιστοποιητικών μισθολογικού περιεχομένου. 9)Διεξαγωγή απάσης της αλληλογραφίας της σχέσιν εχούσης με τα οικονομικά θέματα του Ταμείου. 10)Η παρακολούθησις του ειδικού παρά τη Τραπέζη της Ελλάδος λογαριασμού Νόμ. 4153/61 και η κατάθεσις υπέρ αυτού των σχετικών κρατήσεων επί των υπαλλήλων. 11)Η μέριμνα δια την χορήγησιν αδειών απουσίας των πωλητών των Λαϊκών Αγορών και τήρησις των σχετικών δικαιολογητικών. ΙΙΙ.-Γραφείον 2ον (Διοικητικόν) Εις την αρμοδιότητα του Γραφείου τούτου ανήκουσι: 1)Τήρησις των Μητρώων και των ατομικών φακέλλων των υπαλλήλων του Ταμείου, η σύνταξις πινάκων, αρχαιότητος, η διεξαγωγή πάσης αλληλογραφίας αφορώσης μεταβολάς του προσωπικού, ως αύται διαγράφονται υπό του Α.Ν. 1470/38 και του υπαλληλικού Κώδικος. 2)Η επιμέλεια της συνθέσεως του Υπηρεσιακού Συμβουλίου ως και η εκτέλεσις των αποφάσεων αυτού. 3)Η έκδοσις των ημερησίων διαταγών της Διευθύνσεως και η μέριμνα περί της ακριβούς εφαρμογής αυτών. 4)Η τήρησις του εμπιστευτικού Πρωτοκόλλου και του σχετικού αυτού Αρχείου. Η σύνταξις των καταστάσεων υπηρεσίας των εν ταις Λαϊκαίς Αγοραίς εκτελούντων εξωτερικήν υπηρεσίαν υπαλλήλων του Ταμείου. 6)Η διεξαγωγή της αλληλογραφίας αφορώσης καθορισμού χώρων λειτουργίας Λαϊκών Αγορών, μετακινήσεις τούτων, αλλαγήν ημέρας λειτουργίας και γενικώς ό,τι αφορά εις την κανονικήν και εύρυθμον λειτουργίαν των Λαϊκών Αγορών. 7)Η τήρησις των δελτίων κανονικής προσελεύσεως και αποχωρήσεως των εν τοις γραφείοις του Ταμείου υπηρετούντων υπαλλήλων και η παρακολούθησις της τηρήσεως του ωραρίου υπηρεσίας των εκτελούντων εξωτερικήν υπηρεσίαν υπαλλήλων. 8)Η σύνταξις δελτίου τιμών των εν ταις Λαϊκαίς Αγοραίς πωλουμένων ειδών και των εν αυταίς εσκομιζομένων ποσοτήτων. 9)Η τήρησις μητρώου και ατομικών καρτελλών πωλητών και διεξαγωγή αλληλογραφίας αφορώσης την χορήγησιν αδειών προσελεύσεως τούτων και την λήψιν των ενδεικνυομένων μέτρων αφορώντων εις την εύρυθμον εν γένει λειτουργίαν των Λαϊκών Αγορών. (Αντί της σελ. 88,01(α) Σελ. 88,01(β) 325-019 Λαϊκές Αγορές-Ταμείο Λαϊκών Αγορών 5.Β.γ.9 IV-Γραφείον 3ον (Γραμματείας) Εις την αρμοδιότητα του Γραφείου τούτου υπάγονται: 1)Η παραλαβή, καταχώρησις εις Γενικόν Πρωτόκολλον, ευρετηρίασις και διανομή καθ’ αρμοδιότητα απάσης της εισερχομένης εν τω Ταμείω αλληλογραφίας. 2)Η τήρησις των σχετικών βιβλίων, ως γενικού πρωτοκόλλου, ευρετηρίου και λοιπών βοηθητικών βιβλίων. 3)Η καταχώρησις, δακτυλογράφησις, πολυγράφησις, παραβολή, επικύρωσις και αποστολή, εις τους προς ους απευθύνεται ή κοινοποιείται, απάσης της εξερχομένης αλληλογραφίας, ως και η διαβίβασις των σημάτων του Ταμείου. 4)Η διεκπεραίωσις γενικώς της αλληλογραφίας του Ταμείου. 5)Η συσχέτισις, ταξινόμησις, τακτοποίησις, αρχειοθέτησις, διατήρησις και φύλαξις του αρχείου. 6)Η έκδοσις αντιγράφων των εν τω αρχείω του Ταμείου τηρουμένων εγγράφων. Η παρούσα δημοσιευθήτω εις την Εφημερίδα της Κυβερνήσεως. 